b'\n_START_ARTICLE_\nSementeryo\n_START_PARAGRAPH_\nAng sementeryo, binabaybay ding simenteryo, na kilala rin bilang huling hantungan, himlayan ng mga patay, kampo santo, at pantiyon ay isang uri ng libingan. Isa itong pook kung sa inililibing ang mga patay na katawan at mga labi ng kremasyon. Ipinahihiwatig ng salitang sementeryo (na nagmula sa Griyegong \xce\xba\xce\xbf\xce\xb9\xce\xbc\xce\xb7\xcf\x84\xce\xae\xcf\x81\xce\xb9\xce\xbf\xce\xbd: "pook na tulugan") na ang lupain ay partikular na inilaan bilang isang lupaing libingan. Ito ang lugar kung saan ginagawa ang panghuling mga seremonya. Nagkakaiba-iba ang mga rito o gawaing ito ayon sa gawaing pangkultura at paniniwalang pangpananampalataya.'